rejauldu/bengali-wikipedia huggingface dataset:
দেবল দেববর্মা একজন বাঙালী সাহিত্যিক। তাঁর আসল নাম অজিত চট্টোপাধ্যায়।  কর্মজীবন দেবল দেববর্মা ওড়িশার ঝাড়সুগদায় জন্মগ্রহণ করেন। তাঁর পিতা চণ্ডীচরণ চট্টোপাধ্যায়ের বদলির চাকরির দরুন তাকে পশ্চিমবঙ্গের বিভিন্ন জায়গায় পড়াশোনা করতে হয়। সালকিয়া অ্যাংলাে-সংস্কৃত স্কুল থেকে ম্যাট্রিকুলেশন ও বাঁকুড়ায় আই.এস.সি. পাশ করেন। বাঁকুড়া খ্রিস্টান কলেজ থেকে স্নাতক হওয়ার পর কলকাতা বিশ্ববিদ্যালয়ে ভর্তি হন। তিনি প্রথম জীবনে শিক্ষকতা করতেন, পরে বাণিজ্যকর দপ্তরের আধিকারিক হন। ছাত্রজীবন থেকেই সাহিত্যরচনা করেছেন তিনি। প্রবাসী আয়ােজিত একটি গল্প প্রতিযােগীতায় যোগ দিয়ে পুরস্কার পান। দেবল দেববর্মা ছদ্মনামে তাঁর প্রকাশিত গ্রন্থ প্রায় ৬০ এর অধিক। তাঁর রচিত একাধিক কাহিনী ও নাটক বেতারে এবং দূরদর্শনে সম্প্রচারিত হয়েছে। তিনি আনন্দমেলা, শুকতারা, কিশোর ভারতী ইত্যাদি পত্রিকায় গল্প ও উপন্যাস লিখেছেন। তাঁর সৃষ্ট কিশোর গোয়েন্দা প্রলয়।  রচনা রহস্য যখন গভীর ঝাসির রানী লখীবাই পাহাড়ে আলো জ্বলে নিখোঁজ রতন মনের মুকুরে কার ছায়া  আইবুড়ো ঘটক  জীবন এক কাহিনী  নাচনহাটির জনসাহেব  পাপ পুণ্য  চক্রবাক  মালিনী  ওপার কলকাতা  খতম  ইতিহাসের বীর ললনা রানী অহল্যাবাঈ হোলকার  পেলিং রহস্য  কাল যায় কাল আসে  কিংবদন্তীর খনা  চন্দ্রবর্মার গুপ্তধন  তথ্যসূত্র  বিষয়শ্রেণী:জীবিত ব্যক্তি বিষয়শ্রেণী:বাঙালি ঔপন্যাসিক বিষয়শ্রেণী:বাঙালি লেখক
থাম্ব|কারাইক্কাল আম্মাইয়ার, গ. ১৩ শতক  কারাইকাল আম্মাইয়ার (জন্মনাম: পুনীতাবতী ), যার অর্থ " করইকালের শ্রদ্ধেয় মাতা ", হলেন ৬৩ জন নয়নমারের মধ্যে তিনজন নায়নার নারীর একজন এবং প্রথম দিকের তামিল সাহিত্যের অন্যতম শ্রেষ্ঠ ব্যক্তিত্ব। তিনি দক্ষিণ ভারতের কারাইকাল নগরে জন্মগ্রহণ করেছিলেন এবং সম্ভবত ৫ম শতাব্দীতে বাস করতেন। তিনি শিবভক্ত ছিলেন।Rajarajan, R.K.K. (2018) Recollection of Memories: Hymns of Kāraikkālammaiyār - South Indian Śaiva Iconography. In Sudipa Ray Bandyopadhyay and Swati Mondal Adhikari, eds. Śaiva Iconography: A Facet of Indian Art and Culture. Kolkata: Sagnik Books, pp. 73-92 & 141-147 (Pl.VII.1-13). https://www.academia.edu/37515115/Recollection_of_Memories_Hymns_of_K%C4%81raikk%C4%81lammaiy%C4%81r_-_South_Indian_%C5%9Aaiva_Iconography   জীবনের প্রথমার্ধ   বাম|থাম্ব|আম্মাইয়ার শিবের কাছ থেকে আম পেয়েছিলেন কারাইকাল ছিল চোলনাড়ুর একটি সামুদ্রিক বাণিজ্য শহর। আম্মাইয়ার, যার আসল নাম ছিল পুনতাবতী, ধনদাত্তনের কাছে নাট্টুকোট্টাই নাগারথর নামে পরিচিত একটি বণিক সম্প্রদায়ে জন্মগ্রহণ করেছিলেন (নাট্টুকোট্টাই চেত্তিয়ার নামেও পরিচিত)। তিনি নাগাপট্টিনমের ধনী বণিক পরমদত্তনকে বিবাহ করেছিলেন।   কম্বোডিয়ার আম্মাইয়ার মূর্তি   বান্তে স্রেই বা বান্তে স্রে (  : បន្ទាយស្រី)  হিন্দু দেবতা শিবের উদ্দেশ্যে নিবেদিত একটি দশম শতকের কম্বোডিয়ান মন্দির, যা অঙ্কোর স্থানে, ফোনম্ দেই,  দূরত্বে পাহাড়ের কাছে অবস্থিত। মন্দিরগুলির প্রধান গোষ্ঠীর উত্তর-পূর্বে একসময় যশোধরাপুর এবং আঙ্কোর থমের মধ্যযুগীয় রাজধানীগুলির অন্তর্গত ছিল।Higham, The Civilization of Angkor, p.79.   দ্বিতীয় ঘের   অভ্যন্তরীণ ঘেরের প্রাচীরটি ধসে পড়েছে, পূর্ব প্রান্তে একটি গোপুর এবং পশ্চিমে একটি ইটের মন্দির রয়েছে। গোপুরের পূর্বদিকে শিব নটরাজকে দেখা যায়; পশ্চিমমুখে ত্রিকোণ কারাইকাল আম্মাইয়ারের একটি চিত্র রয়েছে। কারাইকাল আম্মাইয়ার ষাটজন নয়নমারের মধ্যে তিনজন নারী সাধিকার একজন (শিবা শিকারী)।  তথ্যসূত্র  বিষয়শ্রেণী:Articles containing Khmer-language text বিষয়শ্রেণী:নয়নমার
ইফফাত আরা দেওয়ান হলেন একজন বাংলাদেশী রবীন্দ্রসঙ্গীত শিল্পী ও চিত্রশিল্পী। রবীন্দ্রসঙ্গীতে অবদানের তিনি ২০১২ সালে বাংলা একাডেমি কর্তৃক প্রদত্ত বাংলা একাডেমি রবীন্দ্র পুরস্কার লাভ করেন।   প্রারম্ভিক জীবন  দেওয়ান ১৯৬৩ থেকে ১৯৬৮ সাল পর্যন্ত ছায়ানট থেকে সঙ্গীতের তালিম গ্রহণ করেন। তার সঙ্গীত গুরু ছিলেন ওয়াহিদুল হক ও সনজীদা খাতুন। তিনি ১৯৭৫ সালে ঢাকা বিশ্ববিদ্যালয় থেকে অর্থনীতি বিষয়ে স্নাতক সম্পন্ন করেন। তিনি ১৯৯২ সালে লন্ডনের বিয়াম শ স্কুল অব আর্টে শিল্পকলা বিষয়ক কোর্স করেন।  দেওয়ানের প্রথম রেকর্ড প্রকাশিত হয় ১৯৭০ সালে। ঢাকা ও কলকাতা থেকে প্রকাশিত দুটি রবীন্দ্র সঙ্গীত হল "আমি রূপে তোমায় ভোলাব না" এবং "প্রভু বলো বলো কবে"।  ১৯৯০ সাল থেকে দেওয়ান চিত্রকর্ম শুরু করেন। ১৯৯২ সালে ঢাকার জার্মান কালচারাল সেন্টারে তার প্রথম একক চিত্র প্রদর্শনী অনুষ্ঠিত হয়। তার বেশ কয়েকটি একক প্রদর্শনী অনুষ্ঠিত হয়েছে, ফ্রান্সের প্যারিসেও তার একটি চিত্র প্রদর্শনী অনুষ্ঠিত হয়।  দেওয়ান ছায়ানটের একজন নির্বাহী সদস্য।   কর্ম  অ্যালবাম ১৯৭০ সালে প্রথম এলপি প্রকাশিত হয়। এ পর্যন্ত বাইশটি অ্যালবাম বেরিয়েছে তার।  জীবন নদীর ওপারে  নয়ন মেলে দেখি  তুমি যেয়ো না (২০১০)  হয়ত তোমারই জন্য (২০১২)  তুমি আমি দুই তীর (২০১৩)   পুরস্কার   ২০০৭: বাংলাদেশ শিল্পকলা একাডেমি পুরস্কার  ২০১১: রবীন্দ্র সঙ্গীত বিভাগে সিটিসেল-চ্যানেল আই মিউজিক অ্যাওয়ার্ডস  ২০১২: বাংলা একাডেমি রবীন্দ্র পুরস্কার   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:১৯৫১-এ জন্ম বিষয়শ্রেণী:বাংলাদেশী নারী সঙ্গীতজ্ঞ বিষয়শ্রেণী:বাংলাদেশী রবীন্দ্র সঙ্গীত শিল্পী বিষয়শ্রেণী:বাংলাদেশী নারী চিত্রশিল্পী বিষয়শ্রেণী:বাংলাদেশী গায়িকা বিষয়শ্রেণী:বাংলা ভাষার সঙ্গীতশিল্পী বিষয়শ্রেণী:২১শ শতাব্দীর বাংলাদেশী সঙ্গীতশিল্পী বিষয়শ্রেণী:বাংলাদেশী চিত্রশিল্পী বিষয়শ্রেণী:রবীন্দ্রসঙ্গীত শিল্পী বিষয়শ্রেণী:২০শ শতাব্দীর বাংলাদেশী সঙ্গীতশিল্পী
কমিউনিস্ট লীগ ছিল একটি রাজনৈতিক সংগঠন, যা ১৯৩১ সালে ভারতের ত্রিভান্দ্রমে গঠিত হয়। দলটি শহরে কমিউনিজমের প্রচার চালায় এবং প্রেস কর্মীদের মধ্যে একটি ট্রেড ইউনিয়ন সংগঠিত করে। যদিও সে সময় দেশের অন্যান্য কমিউনিস্ট গোষ্ঠীর সাথে যোগাযোগ ছাড়াই ছিল। এনসি শেখর, যিনি ১৯৩৭ সালে ভারতের কমিউনিস্ট পার্টির কেরল ইউনিটের অন্যতম প্রতিষ্ঠাতা সদস্য ছিলেন, তিনি এই দলের সদস্য ছিলেন।E.M.S. Namboodiripad. The Communist Party in Kerala - Six Decades of Struggle and Advance. New Delhi: National Book Centre, 1994. p. 6, 13. পার্টি ১৯৩৭ সালে ভারতের কমিউনিস্ট পার্টির সাথে একীভূত হয়।   তথ্যসূত্র   বিষয়শ্রেণী:ভারতের কমিউনিস্ট পার্টি বিষয়শ্রেণী:১৯৩১-এ ভারতে প্রতিষ্ঠিত বিষয়শ্রেণী:কেরলের বিলুপ্ত রাজনৈতিক দল বিষয়শ্রেণী:ভারতের বিলুপ্ত সাম্যবাদী দল বিষয়শ্রেণী:১৯৩১-এ প্রতিষ্ঠিত রাজনৈতিক দল
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: রেখে দেয়া হল।  ~ যুদ্ধমন্ত্রী আলাপ ২২:০৩, ৪ জানুয়ারি ২০২০ (ইউটিসি) বরগুনা হানাদার মুক্ত দিবস   – (অপসারণের প্রস্তাবনা দেখুনলগ দেখুন) () এই নিবন্ধন  সম্পন্ন কপিরাইট লঙ্ঘন করেছে এজন্য অপসারণ করা খুবই গুরুত্বপূর্ণ। Wikipediansouravhalder (আলাপ) ১৫:১৩, ১৪ ডিসেম্বর ২০১৯ (ইউটিসি) অপসারণে । কপিরাইট লঙ্ঘন করলে সম্পাদনা করে কপিরাইট যুক্ত লেখা অপসারণ করা যেতে পারে, নিবন্ধ নয়। --ইয়াহিয়া (আলাপ) ১৫:২৫, ১৪ ডিসেম্বর ২০১৯ (ইউটিসি) পুনর্লিখন করা হয়েছে। --ইয়াহিয়া (আলাপ) ১৯:৪৩, ১৪ ডিসেম্বর ২০১৯ (ইউটিসি) .-নেহাল(আলাপ) ০০:১৯, ৩১ ডিসেম্বর ২০১৯ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
১৪৬৯ গ্রেগরীয় বর্ষপঞ্জীর একটি সাধারণ বছর।   ঘটনাবলী    জন্ম   ফেব্রুয়ারি ১৩ – এলিয়া লেভিতা, ইহুদী লেখক (মৃত্যু. ১৫৪৯)  মার্চ ২০ – সেসিলি অব ইয়োর্ক, ইংরেজ রাজ কুমার (মৃত্যু. ১৫০৭)  এপ্রিল ১৫ – গুরু নানক দেব জী, শিখ এর প্রতিষ্ঠাতা (মৃত্যু. ১৫৩৯)  মে ৩ – নিক্কোলো মাচিএভেলী, ইতালিয় ঐতিহাসিক এবং রাজনৈতিক লেখক (মৃত্যু ১৫২৭)  মে ৩১ – রাজা ম্যানুয়েল ১ অফ পর্তুগাল (মৃত্যূ ১৫২১)  জুন ২০ – জিয়ান গালেয়াজ্জো স্ফোরছা,   ২৬ আগস্ট – রাজাফ্রেডিন্যান্ড টু অফ নেপাল (মৃত্যু. ১৪৯৬)  তারিখ অজানা  জন থ্রী অব নাভারে (মৃত্যু. ১৫১৬)  সিলভিও পাসেরিনি, ইতালিয় রাজনীতিবিদ (d. 1529)   মৃত্যু   মে ৩০ – লোপে ডে বারিয়েন্টোস, ক্যাসেলের একজন খ্রিষ্টীয় ধর্মাধ্যক্ষ(জন্ম ১৩৮৯)  আগস্ট ১২ – রিচার্ড উডভিলে প্রথম আর্ল নদী (নিষ্পন্ন) (জন্ম ১৪১২)  অক্টোবর ৮ – ফ্লিফো লিপ্পি, শিল্পী (জন্ম. ১৪০৬)  অজানা তারিখ  আবু সাঈদ, পারস্য এবং আফগানিস্তানের শাসক  লোপে ডে বারিয়েন্টোস, শক্তিশালী খ্রিস্টান পাদ্রি (জন্ম ১৩৮২)  নিকোলো ডা কন্টি, ইতালিয় বণিক (জন্ম. ১৩৯৫)  বিষয়শ্রেণী:১৪৬৯
রাজাপুর উচ্চ বিদ্যালয় নাটোর জেলার বড়াইগ্রাম উপজেলার একটি বিশিষ্ট বিদ্যাপীঠ।     ইতিহাস  ১৯৫৬ বীরেন্দ্রসেন লাল রায় বিদ্যালয়টি প্রতিষ্ঠা করেন। বর্তমানে বিদ্যালয়টির শিক্ষার্থীর সংখ্যা প্রায় ২০০০ জন। ২০১৬ সালে রাজাপুর উচ্চ বিদ্যালয় নাটোর জেলার শ্রেষ্ঠ মাধ্যমিক বিদ্যালয় হিসাবে সম্মাননা পায়। রাজাপুর উচ্চ বিদ্যালয় বর্তমানে নাটোর জেলার সবচেয়ে আধুনিক বিদ্যাপীঠগুলোর মধ্যে একটি।   তথ্যসূত্র   বহিঃসংযোগ  প্রাতিষ্ঠানিক ওয়েবসাইট  বিষয়শ্রেণী:নাটোর জেলার বিদ্যালয়
"ইক জুনুন (পেইন্ট ইট রেড)" (হিন্দি: इक जूनून; ) ২০১১ সালে সুরকার ত্রয়ী শঙ্কর-এহসান-লায়ের সৃষ্ট হিন্দি চলচ্চিত্র জিন্দেগি না মিলেগি দোবারা চলচ্চিত্রের একটি সঙ্গীত। এই সঙ্গীত বা গানটির কথা লিখেছেন জাভেদ আখতার ও পরিবেশনা করেছেন ক্লিনটন সেরেজো, বিশাল দাদলানি এবং আলিশা মেন্দোনসা। প্রকাশের সাথে সাথে গানটি তাৎক্ষণিক জনপ্রিয়তা অর্জন করে। ২০১১ সালে চতুর্থ মিরচি সঙ্গীত পুরস্কারের 'সেরা গানের রেকর্ডিং' বিভাগে পুরস্কারের জন্য গানটি মনোনীত হয়।   পটভূমি  জিন্দেগি না মিলিগি দোবারা চলচ্চিত্রের পরিচালক জোয়া আখতার একটি নির্দিষ্ট মুহূর্তে নিজেকে হারিয়ে ফেলা'র বিষয় নিয়ে 'অ্যাম্বিয়েন্ট হাউজ' বা 'এসিড রক' ও 'হাউজ রক'-এর সমন্বয়ে একটি সঙ্গীত নির্মাণ করতে শঙ্কর-এহসান-লয়কে অনুরোধ করেছিলেন। চলচ্চিত্রে গানটি ভালভাবে মানিয়ে নেয়ার জন্য তারা গানটির সুর ও সঙ্গীত আয়জনের সময় এই সঙ্গীতে পপ ঘরানার সুর মিশ্রণ করেছিলেন। রোবোটিক কণ্ঠ দেয়ার জন্য এই সঙ্গীতে ডিকোডার ব্যবহৃত হয়েছিল। ২৭ মে ২০১১ তারিখে এই গানের প্রোমো মুক্তি পায়।   চলচ্চিত্রায়ন  স্পেনের ভ্যালেন্সিয়ার বুনল শহরে গানের চিত্রায়ণ করা হয়েছে। গানের জন্য স্পেনের প্রচলিত লা তোমাতিনা উৎসবের একটি নতুন চিত্রায়ণ করা হয়েছিল। উৎসবের দৃশ্য ধারণের জন্য পর্তুগাল থেকে ১ কোটি রূপি মূল্যের প্রায় ১৬ টন টমেটো আনা হয়েছিল। গানে হৃতিক রোশন, অভয় দেওল, ফারহান আখতার, ক্যাটরিনা কাইফ এবং আরিয়াদনা ক্যাব্রোলের অভিনয় করেছেন।  প্রতিটি দৃশ্য ধারণের পর অভিনেতাদের গরম জল দিয়ে নিজেকে পরিষ্কার করতে হয়েছিল। পরে তারা সবাই এতটাই অসুস্থ হয়ে পড়েছিল যে, তারা কয়েক সপ্তাহ ধরে টমেটোযুক্ত কোন খাবার খেতে পারেনি।   অভ্যর্থনা ও স্বীকৃতি  বলিউড হাঙ্গামার এক বর্ণনায় এই সঙ্গীতের দৃশ্যসমূহ ও শব্দাবলী সূক্ষ্ম "মস্তি, আনন্দ ও শক্তি দিয়ে পরিপূর্ণ" বলা হয়েছে। রেডিফ-এর  এক পর্যালোচনায় গানটি "এক উত্তেজনাপূর্ণ ছন্দ এবং ন্যূনতম পরিবেশের সাথে মুগ্ধকর অবস্থা তৈরি করে, যা অপ্রতিরোধ্য"-মন্তব্য করা হয়েছে।  গানটি তাৎক্ষণিক জনপ্রিয় হয় এবং সঙ্গীত তালিকাগুলির শীর্ষস্থান দখল করে।, মুক্তির প্রথম সপ্তাহে গানটি রেডিও মিরচির শীর্ষ ২০ জনপ্রিয় গানের তালিকায় প্রথম স্থান নিয়ে নেয়।  দ্বিতীয় সপ্তাহে দ্বিতীয় স্থানে ও তৃতীয় সপ্তাহে পুনরায় শীর্ষস্থানে ফিরে আসে। মুক্তির দিন প্ল্যানেট বলিউড-এর তালিকার ৬ নম্বরে প্রবেশ করে এবং এক সপ্তাহ পরে চতুর্থ স্থানে উঠে আসে।  বিবিসি এশিয়ান চার্টে, গানটি প্রথম সপ্তাহে ৪০ নম্বরে আত্মপ্রকাশ করে। এবং ৬ সপ্তাহের মধ্যে সপ্তম স্থানে উঠে আসে। ২০১১ সালে চতুর্থ মিরচি সঙ্গীত পুরস্কারের 'সেরা গানের রেকর্ডিং' বিভাগে পুরস্কারের জন্য গানটি মনোনীত হয়। বছর পুরস্কার বিতরণী অনুষ্ঠান  বিভাগ  ফলাফল  সূত্র২০১১ ৪র্থ মিরচি সংগীত পুরস্কার  সেরা গানের রেকর্ডিং     তথ্যসূত্র    বহিঃসংযোগ    সাভন-এ ইক জুনুন  জিন্দেগি মিলিগি না ডোবারা -এর আনুষ্ঠানিক তথ্য বাতায়ন  বিষয়শ্রেণী:হিন্দি চলচ্চিত্রের গান বিষয়শ্রেণী:চলচ্চিত্রের গান বিষয়শ্রেণী:ভারতীয় গান বিষয়শ্রেণী:২০১১-এর গান বিষয়শ্রেণী:এইচঅডিওর মাইক্রোবিন্যাসের সাথে নিবন্ধসমূহ বিষয়শ্রেণী:হিন্দি গান বিষয়শ্রেণী:শঙ্কর-এহসান-লয়ের সুরারোপিত গান
থাম্ব|300x300পিক্সেল| ভৈরবের মূর্তি তার বাহনসহ চিত্রিত করছে, একটি শ্বান (কুকুর) শ্বান (), একটি সংস্কৃত শব্দ যার অর্থ কুকুর, বৈদিক এবং পরবর্তী হিন্দু পুরাণে বারবার উল্লেখ পাওয়া যায় এবং এই ধরনের উল্লেখগুলোর মধ্যে নিম্নলিখিতগুলো অন্তর্ভুক্ত রয়েছে:   বৈদিক দেবতা ইন্দ্রের স্ত্রী কুকুরের নাম সরমা, এবং তা ঋগ্বেদে উল্লেখ আছে। এর বংশধররা শর্বর এবং শ্যাম যমের প্রহরী হয়ে ওঠে।  পাণ্ডবদের অন্যতম যুধিষ্ঠির জোর দিয়েছিলেন যে তাকে স্বর্গে (স্বর্গে) প্রবেশ করার অনুমতি দেওয়া হোক যে কুকুরটি তাদের স্বর্গে পথে রওনা হবার পর থেকে তাকে অনুসরণ করেছিল। কুকুরটি তার ধর্মের আসল পরিচয়ে নিজেকে রূপান্তরিত করেছিল।  রুদ্র, নিরীতি এবং বীরভদ্রের মতো দেবতারা কুকুরের সাথে যুক্ত।  শিব, ভৈরব রূপে তার প্রকাশে, বাহন হিসাবে একটি কুকুর রয়েছে (মহাভারতে উল্লিখিত)।  খান্ডোবা, একটি দেবতা, একটি কুকুরের সাথে যুক্ত যার উপর তিনি চড়েন।  দত্তাত্রেয় চারটি কুকুরের সাথে যুক্ত, চারটি বেদের প্রতীক হিসেবে বিবেচিত।   তথ্যসূত্র    হিন্দু ধর্ম ও কিংবদন্তির অভিধান ( ) আনা ডাল্লাপিকোলা দ্বারা  বিষয়শ্রেণী:পৌরাণিক কুকুর বিষয়শ্রেণী:হিন্দুধর্মে কুকুর
পোর্টসমাথ ফুটবল ক্লাব (; এছাড়াও পোর্টসমাথ এফসি অথবা শুধুমাত্র পোর্টসমাথ নামে পরিচিত) হচ্ছে পোর্টসমাথ ভিত্তিক একটি ইংরেজ পেশাদার ফুটবল ক্লাব। এই ক্লাবটি বর্তমানে ইংল্যান্ডের তৃতীয় স্তরের ফুটবল লিগ ইএফএল লিগ ওয়ানে খেলে। এই ক্লাবটি ১৮৯৮ সালের ৫ই এপ্রিল তারিখে প্রতিষ্ঠিত হয়েছে। পোর্টসমাথ এফসি তাদের সকল হোম ম্যাচ পোর্টসমাথের ফ্র্যাটন পার্কে খেলে থাকে; যার ধারণক্ষমতা হচ্ছে ২০,৬২০। বর্তমানে এই ক্লাবের ম্যানেজারের দায়িত্ব পালন করছেন জন মুসিনিয়ো এবং সভাপতির দায়িত্ব পালন করছেন মাইকেল ইজনার। বর্তমানে ইংরেজ মধ্যমাঠের খেলোয়াড় মারলন প্যাক এই ক্লাবের অধিনায়কের দায়িত্ব পালন করছেন।  ঘরোয়া ফুটবলে, পোর্টসমাথ এফসি এপর্যন্ত ১১টি শিরোপা জয়লাভ করেছে; যার মধ্যে ২টি প্রিমিয়ার লিগ, ১টি ইএফএল চ্যাম্পিয়নশিপ, ২টি এফএ কাপ এবং ১টি এফএ কমিউনিটি শিল্ড শিরোপা রয়েছে।  অর্জন উৎস:  লিগ  প্রথম বিভাগ  চ্যাম্পিয়ন (২): ১৯৪৮–৪৯, ১৯৪৯–৫০   দ্বিতীয় বিভাগ  চ্যাম্পিয়ন (১): ২০০২–০৩  রানার-আপ (২): ১৯২৬–২৭, ১৯৮৬–৮৭   তৃতীয় বিভাগ  চ্যাম্পিয়ন (৩): ১৯২৩–২৪ (দক্ষিণ), ১৯৬১–৬২, ১৯৮২–৮৩   চতুর্থ বিভাগ  চ্যাম্পিয়ন (১): ২০১৬–১৭  কাপ এফএ কাপ  চ্যাম্পিয়ন (২): ১৯৩৮–৩৯, ২০০৭–০৮  রানার-আপ (৩): ১৯২৮–২৯, ১৯৩৩–৩৪, ২০০৯–১০  এফএ কমিউনিটি শিল্ড  চ্যাম্পিয়ন (১): ১৯৪৯ (যৌথভাবে)  রানার-আপ (১): ২০০৮  ইএফএল ট্রফি   চ্যাম্পিয়ন (১): ২০১৮–১৯  তথ্যসূত্র  বহিঃসংযোগ      উয়েফা-এ পোর্টসমাথ ফুটবল ক্লাব     স্কাই স্পোর্টসে পোর্টসমাথ ফুটবল ক্লাবের সংবাদ   বিষয়শ্রেণী:১৮৯৮-এ প্রতিষ্ঠিত বিষয়শ্রেণী:ইংল্যান্ডের ফুটবল ক্লাব বিষয়শ্রেণী:পোর্টসমাথ ফুটবল ক্লাব বিষয়শ্রেণী:প্রিমিয়ার লিগের ক্লাব বিষয়শ্রেণী:এফএ কাপ বিজয়ী বিষয়শ্রেণী:১৮৯৮-এ প্রতিষ্ঠিত ফুটবল ক্লাব বিষয়শ্রেণী:ফুটবল লিগ ক্লাব
ভূমিকা শ্রেষ্ঠ (, জন্ম ১১  জানুয়ারি, ১৯৮৮) হলেন একজন নেপালি সক্রিয়কর্মী ও অভিনেত্রী। তিনি মূলত একজন তৃতীয় লিঙ্গ সক্রিয়কর্মী এবং বর্তমানে ব্লু ডায়মন্ড সোসাইটিতে কাজ করছেন।   ব্যক্তিগত জীবন  ভূমিকা শ্রেষ্ঠ ১৯৮৮ সালের ১৯ জানুয়ারিতে নেপালের কাঠমান্ডুতে জন্মগ্রহণ করেছিলেন। পুরুষ হিসাবে জন্মগ্রহণ করলেও তিনি নিজেকে পুরুষ বা নারী কোনোটিই নয় তথা তৃতীয় লিঙ্গের ব্যক্তি হিসাবে চিহ্নিত করেছেন।   অভিনয়কর্ম   অভিনেতা/অভিনেত্রী   হাইওয়ে (২০১২)  কান্ছী (২০১৮)   আত্মভূমিকায়   ‌আদার ন্যাচার এজ হারসেল্ফ (২০১০) (প্রামাণ্য চলচ্চিত্র)  বিউটি অ্যান্ড ব্রেইন্স (২০১০) (প্রামাণ্য চলচ্চিত্র)  লে মন্ডে এন ফেস (২০১৪) (টিভি সিরিজ - পর্ব গ্লোবাল গে)  আউট & অ্যারাউন্ড (২০১৫) (প্রামাণ্য চলচ্চিত্র)   গ্রন্থপঞ্জী   ভুমিকা ,  (২০১৯)   তথ্যসূত্র      বহিঃসংযোগ     বিষয়শ্রেণী:নেপালি অভিনেত্রী বিষয়শ্রেণী:১৯৮৮-এ জন্ম বিষয়শ্রেণী:জীবিত ব্যক্তি বিষয়শ্রেণী:তৃতীয় লিঙ্গ বিষয়শ্রেণী:কাঠমান্ডুর অভিনেত্রী বিষয়শ্রেণী:নেপালি সমাজকর্মী বিষয়শ্রেণী:নেপালি নারী বিষয়শ্রেণী:নেপালি মানবাধিকার কর্মী বিষয়শ্রেণী:নেপালি সক্রিয়কর্মী বিষয়শ্রেণী:২১শ শতাব্দীর এলজিবিটিকিউ ব্যক্তি বিষয়শ্রেণী:আন্তর্জাতিক সাহসী নারী পুরস্কার প্রাপক
আলী খান জাদুন একজন পাকিস্তানি রাজনীতিবিদ। তিনি ২৯ ফেব্রুয়ারি ২০২৪ থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি আগস্ট ২০১৮ থেকে জানুয়ারি ২০২৩ পর্যন্ত একই পদে দায়িত্ব পালন করেছিলেন।   রাজনৈতিক জীবন  আলী খান জাদুন ২০১৮ সালের এপ্রিলে আবোটাবাদ জেলা পরিষদের নাজিম নির্বাচিত হন।  ২০১৮ সালের পাকিস্তানের সাধারণ নির্বাচনে তিনি পাকিস্তান তেহরিক-ই-ইনসাফ (পিটিআই)-এর প্রার্থী হিসেবে এনএ-১৬ (আবোটাবাদ-২) আসন থেকে জাতীয় পরিষদের সদস্য নির্বাচিত হন। তিনি মোট ৮৫,২০৩ ভোট পান এবং পাকিস্তান মুসলিম লীগ (নওয়াজ) (পিএমএল-এন)-এর প্রার্থী মালিক মহব্বত খানকে পরাজিত করেন।   তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান তেহরিক-ই-ইনসাফ এমএনএ অসম্পূর্ণ
কাশ্মীরি ভাষা ভারতে প্রচলিত একটি ভাষা। ভাষাটি ইন্দো-ইউরোপীয় ভাষা পরিবারের ইন্দো-ইরানীয় শাখার দার্দীয় দলের একটি ভাষা। এতে প্রায় ৭১ লক্ষ লোক কথা বলেন।   ভৌগোলিক বন্টন এবং অবস্থা  জম্মু ও কাশ্মীরে এবং ভারতের অন্যান্য রাজ্যের কাশ্মীরি প্রবাসী মধ্যে প্রায় ৬৮ লক্ষ কাশ্মীরি এবং সম্পর্কিত উপভাষার ভাষাভাষী রয়েছে। The precise figures from the 2011 census are 6,554,36 for Kashmiri as a "mother tongue" and 6,797,587 for Kashmiri as a "language" (which includes closely related smaller dialects/languages). বেশিরভাগ কাশ্মীরি ভাষাভাষীরা কাশ্মীর উপত্যকা এবং জম্মু ও কাশ্মীরের অন্যান্য এলাকায় অবস্থিত। কাশ্মীর উপত্যকায় তারা সংখ্যাগরিষ্ঠ।  আজাদ কাশ্মীরের জনসংখ্যার প্রায় পাঁচ শতাংশ কাশ্মীরি ভাষায় কথা বলে। ১৯৯৮ পাকিস্তানের আদমশুমারি অনুসারে, আজাদ কাশ্মীরে ১৩২,৪৫০ জন কাশ্মীরি ভাষাভাষী ছিল। ভাষাটির স্থানীয় ভাষাভাষীরা আজাদ কাশ্মীর জুড়ে "পকেটে" ছড়িয়ে পড়েছিল, বিশেষ করে মুজাফফরাবাদ (১৫%), নীলম (২০%) এবং হাত্তিয়ান (১৫%), খুব ছোট সংখ্যালঘুদের সাথে হাভেলি (৫%) এবং বাগ (২%)। মুজাফফরাবাদে কথিত কাশ্মীরিরা উত্তরে নীলম উপত্যকার কাশ্মীরিদের থেকে আলাদা, যদিও এখনও বোধগম্য। নীলম উপত্যকায়, কাশ্মীরি হল দ্বিতীয় সর্বাধিক কথ্য ভাষা এবং অন্তত এক ডজন বা তার বেশি গ্রামে সংখ্যাগরিষ্ঠ ভাষা, যেখানে প্রায় অর্ধেকের মধ্যে এটিই একমাত্র মাতৃভাষা। নীলমের কাশ্মীরি উপভাষা উত্তর কাশ্মীর উপত্যকায় কথিত বিভিন্ন ধরনের, বিশেষ করে কুপওয়ারা। পাকিস্তানের আদমশুমারিতে, প্রায় ৩৫০,০০০ লোকেরা তাদের প্রথম ভাষা কাশ্মীরি বলে ঘোষণা করেছিল।  কাশ্মীরি ভাষা হল ২২টি ভারতের সরকারি ভাষাসমূহ এর একটি। এটি জম্মু ও কাশ্মীরের প্রাক্তন সংবিধানের অষ্টম তফসিল-এর একটি অংশ ছিল। 'ষষ্ঠ তফসিল'-এ উল্লিখিত অন্যান্য আঞ্চলিক ভাষার পাশাপাশি হিন্দি এবং উর্দু, রাজ্যে কাশ্মীরি ভাষা গড়ে তোলার কথা ছিল।  ইসলামের প্রভাবে ১৪ শতকে কাশ্মীরে আদালতের ভাষা হিসেবে ফার্সি ব্যবহার শুরু হয়। ১৮৮৯ সালে ডোগরা শাসন এর সময় উর্দু প্রতিস্থাপিত হয়েছিল। ২০২০ সালে কাশ্মীরি প্রথমবারের মতো জম্মু ও কাশ্মীর কেন্দ্রশাসিত অঞ্চলে একটি অফিসিয়াল ভাষা হয়ে ওঠে।  পোগুলি এবং কিশতওয়ারি এর সাথে কাশ্মীরিঘনিষ্ঠভাবে সম্পর্কিত, যা কাশ্মীর উপত্যকার দক্ষিণে পাহাড়ে বলা হয় এবং কখনও কখনও কাশ্মীরিদের উপভাষা হিসাবে গণনা করা হয়।   তথ্যসূত্র   বিষয়শ্রেণী:ভারতের সরকারি ভাষাসমূহ বিষয়শ্রেণী:দার্দীয় ভাষাসমূহ বিষয়শ্রেণী:কাশ্মীরি ভাষা বিষয়শ্রেণী:দেবনাগরী লিপিতে লেখা ভাষা বিষয়শ্রেণী:কাশ্মীর বিষয়শ্রেণী:সাহিত্য অকাদেমি স্বীকৃত ভাষা বিষয়শ্রেণী:ইন্দো-আর্য ভাষাসমূহ
মতিউর রহমান মুন্না (ইংরেজি: Motiur Rahman Munna: জন্ম ০১ সেপ্টেম্বর ১৯৭৯) একজন অবসরপ্রাপ্ত বাংলাদেশী ফুটবলার যিনি একজন কেন্দ্রীয় মিডফিল্ডার হিসেবে খেলেন। তিনি ১৯৯৮ থেকে ২০০৯ পর্যন্ত বাংলাদেশ জাতীয় দলের হয়ে খেলেছেন  মতিউর তার ক্লাব ক্যারিয়ারের বেশিরভাগ সময় কাটিয়েছেন মোহামেডান এসসির অধিনায়কত্বে, যেখানে তিনি বেশ কয়েকটি ট্রফি জিতেছিলেন। তিনি তার ১৪ বছরের ক্লাব ক্যারিয়ারে ব্রাদার্স ইউনিয়ন, মুক্তিযোদ্ধা সংসদ কেসি এবং আবাহনী লিমিটেড ঢাকার হয়েও খেলেছেন।   আন্তর্জাতিক ক্যারিয়ার  ৩১ জুলাই ১৯৯৮, মতিউর একটি প্রদর্শনী ম্যাচে কাতারের বিপক্ষে জাতীয় দলের হয়ে অভিষেক হয়। দেশের হয়ে মতিউরের প্রথম গোলটি আসে ২০০০ এএফসি এশিয়ান কাপ বাছাইপর্বের সময় শ্রীলঙ্কার বিপক্ষে। তিনি ২০০৩ সালের সাফ কাপ বিজয়ী দলেরও অংশ ছিলেন, অতিরিক্ত সময়ে ভারতের বিপক্ষে তার গোল্ডেন গোলটি বাংলাদেশকে টুর্নামেন্টের ফাইনালে উঠতে সাহায্য করেছিল। ২০১১ সালে তিনি আন্তর্জাতিক ফুটবল থেকে অবসর নেন   আন্তর্জাতিক গোল  স্কোর এবং ফলাফলের তালিকায় প্রথমে বাংলাদেশের গোল সংখ্যা।   বাংলাদেশ অনূর্ধ্ব ২৩  #তারিখভেন্যুপ্রতিপক্ষস্কোরফলাফলপ্রতিযোগিতা১.০৫ ডিসেম্বর ২০০৬আল-গাররাফা স্টেডিয়াম, সৌদি আরব ১ -১১-৫২০০৬ এশিয়ান গেমস   বাংলাদেশ  #তারিখভেন্যুপ্রতিপক্ষস্কোরফলাফলপ্রতিযোগিতা১.২৪ নভেম্বর ১৯৯৯তাহনউন বিন মোহাম্মদ স্টেডিয়াম, সংযুক্ত আরব আমিরাত ২ -১৩-১ ২০০০ এএফসি এশিয়ান কাপ যোগ্যতা২.১৮ জানুয়ারী ২০০৩বঙ্গবন্ধু জাতীয় স্টেডিয়াম, বাংলাদেশ ২ -১২-১২০০৩ সাফ গোল্ড কাপ   অনার্স  মোহামেডান এসসি   ঢাকা প্রিমিয়ার ডিভিশন লিগ: ১৯৯৯  অল এয়ারলাইন্স গোল্ড কাপ: ১৯৯৯  সুপার কাপ: ২০১৩  জাতীয় লিগ: ২০০৫-২০০৬  মুক্তিযোদ্ধা সংসদ কে.সি   ফেডারেশন কাপ: ২০০১, ২০০৩  আবাহনী লিমিটেড ঢাকা   বাংলাদেশ প্রিমিয়ার লিগ: ২০০৯-২০১০  বাংলাদেশ   দক্ষিণ এশিয়ান গেমসের স্বর্ণপদক: ১৯৯৯  সাফ চ্যাম্পিয়নশিপ: ২০০৩   তথ্যসূত্র   বিষয়শ্রেণী:চট্টগ্রামের ক্রীড়াবিদ বিষয়শ্রেণী:আবাহনী লিমিটেডের (চট্টগ্রাম) ফুটবলার বিষয়শ্রেণী:এশিয়ান গেমসে বাংলাদেশের প্রতিযোগী বিষয়শ্রেণী:২০০৬ এশিয়ান গেমসের ফুটবলার বিষয়শ্রেণী:২০০২ এশিয়ান গেমসের ফুটবলার বিষয়শ্রেণী:মুক্তিযোদ্ধা সংসদ ক্রীড়া চক্রের ফুটবলার বিষয়শ্রেণী:আবাহনী লিমিটেডের (ঢাকা) ফুটবলার বিষয়শ্রেণী:ব্রাদার্স ইউনিয়নের ফুটবলার বিষয়শ্রেণী:বাংলাদেশ ফুটবল লিগের খেলোয়াড় বিষয়শ্রেণী:২০শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:২১শ শতাব্দীর বাংলাদেশী পুরুষ ক্রীড়াবিদ বিষয়শ্রেণী:জীবিত ব্যক্তি বিষয়শ্রেণী:১৯৭৯-এ জন্ম বিষয়শ্রেণী:বাংলাদেশী পুরুষ ফুটবলার বিষয়শ্রেণী:বাংলাদেশের আন্তর্জাতিক যুব ফুটবলার বিষয়শ্রেণী:বাংলাদেশের আন্তর্জাতিক ফুটবলার বিষয়শ্রেণী:পুরুষ ফুটবল মধ্যমাঠের খেলোয়াড় বিষয়শ্রেণী:ফুটবল ফুলব্যাক বিষয়শ্রেণী:মোহামেডান স্পোর্টিং ক্লাবের (ঢাকা) ফুটবলার বিষয়শ্রেণী:দক্ষিণ এশীয় গেমসে স্বর্ণপদক বিজয়ী বাংলাদেশী বিষয়শ্রেণী:দক্ষিণ এশীয় গেমসে ফুটবলে পদক বিজয়ী বিষয়শ্রেণী:এশিয়ান গেমসে বাংলাদেশের ফুটবলার
রিয়ার অ্যাডমিরাল এম এইচ খান (১ ফেব্রুয়ারি ১৯৩২ - ১৩ অক্টোবর ২০১৮) বাংলাদেশ নৌবাহিনীর সাবেক প্রধান ছিলেন। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন।   জন্ম ও প্রাথমিক জীবন  রিয়ার এডমিরাল এম এইচ খান ১৯৩২ সালের ১ ফেব্রুয়ারি জন্ম গ্রহণ করেন। ১৯৫৪ সালের ১ জানুয়ারিতে তিনি পাকিস্তান নৌবাহিনীতে যোগ দেন।   নৌবাহিনী জীবন  রিয়ার অ্যাডমিরাল এম এইচ খান (মুশাররফ হোসেন খান) বাংলাদেশ নৌবাহিনীর সাবেক প্রধান। তিনি ১৯৭৩ সালের ৭ নভেম্বর থেকে ১৯৭৯ সালের ৩ নভেম্বর পর্যন্ত নৌবাহিনী প্রধানের দায়িত্ব পালন করেন। তার দায়িত্বের সময় ১৯৭৪ সালের ১০ জানুয়ারি সরকার বাংলাদেশ নৌবাহিনীর বৃহত্তম প্রশিক্ষণ ঘাঁটি বানৌজা ঈসা খানকে কমিশনিং এবং নৌবাহিনীকে ‘নেভাল এনসাইন’ প্রদান করেন। ১৯৭৫ থেকে ১৯৭৭ সাল পর্যন্ত জিয়াউর রহমান এবং বাংলাদেশ বিমান বাহিনীর দ্বিতীয় প্রধান এয়ার ভাইস মার্শাল মুহাম্মদ গোলাম তাওয়াবের সাথে চীফ মার্শাল ল' এডমিনিস্ট্রেটর হিসেবে বাংলাদেশ নৌবাহিনীর সাবেক প্রধানের দ্বায়িত্ব পালন করেন। তাছাড়া নৌ সদর দপ্তর প্রতিষ্ঠা থেকে শুরু করে স্বাধীনতা পরবর্তী সময়ে বাংলাদেশে একটি শক্তিশালী নৌবাহিনী গড়ার সূত্রপাত তার সময়ে শুরু হয়।   পারিবারিক জীবন  মৃত্যুকালে তিনি একমাত্র পুত্র সন্তান এবং স্ত্রীসহ অনেক শুভাকাঙ্খী রেখে গেছেন।   মৃত্যু  বাংলাদেশ নৌবাহিনীর সাবেক প্রধান রিয়ার অ্যাডমিরাল (অব.) মোশাররফ হোসেন খান (এম এইচ খান) শনিবার ১৩ অক্টোবর ২০১৮ সকালে ৮৭ বছর বয়সে বার্ধক্যজনিত কারণে সম্মিলিত সামরিক হাসপাতালে চিকিৎসাধীন অবস্থায় তিনি মারা যান। একদিন পর সোমবার ঢাকা সেনানিবাসের বানৌজা হাজী মহসীনে জানাজা অনুষ্ঠিত হয়। এরপর বাংলামোটরের পারিবারিক কবরস্থানে দাফন করা হয়।   তথ্যসূত্র   বিষয়শ্রেণী:১৯৩২-এ জন্ম বিষয়শ্রেণী:২০১৮-এ মৃত্যু বিষয়শ্রেণী:নৌবাহিনী প্রধান (বাংলাদেশ) বিষয়শ্রেণী:বাংলাদেশী অ্যাডমিরাল বিষয়শ্রেণী:বাংলাদেশ কৃষক শ্রমিক আওয়ামী লীগের কেন্দ্রীয় কমিটির সদস্য বিষয়শ্রেণী:বাংলাদেশের ভূমিমন্ত্রী বিষয়শ্রেণী:বাংলাদেশের পানিসম্পদমন্ত্রী